കൊച്ചിയില് 130 കെട്ടിടങ്ങള് അപകടാവസ്ഥയില് കൊച്ചി നഗരത്തില് 130 കെട്ടിടങ്ങള് അപകടാവസ്ഥയിലെന്ന് റിപ്പോര്ട്ട്. ഇടപ്പള്ളി, ഫോര്ട്ടുകൊച്ചി, വൈറ്റില മേഖലകളിലാണ് അപകടാവസ്ഥയിലുള്ള കൂടുതല് കെട്ടിടങ്ങളും. കൊച്ചി കോര്പ്പറേഷന് നടത്തിയ പ്രാഥമിക സര്വ്വേയിലാണ് ഗുരുതമായ കണ്ടെത്തല്.കഴിഞ്ഞ ദിവസം എറണാകുളം നോര്ത്ത് റെയില്വെ സ്റ്റേഷന് പരിസരത്തുള്ള ബഹുനില കെട്ടിടം ചരിഞ്ഞിരുന്നു. ഓഫീസും കടകളും ഉള്ള സ്ഥലത്തു നിന്ന് ആളുകളെ ഒഴിപ്പിച്ചു. കോണ്ഗ്രസിന്റെ പഴയ ഓഫീസ് പ്രവര്ത്തിച്ചിരുന്ന മാസ് ഹോട്ടലാണ് തകര്ന്നത്. മാസ് ഹോട്ടലിന്റെ ഒരുഭാഗമാണ് ചരിഞ്ഞത്. സംഭവത്തില് ആര്ക്കും പരുക്കില്ല. കോര്പ്പറേഷന് കീഴിലെ എഞ്ചിനീയര്മാരാണ് പരിശോധന നടത്തിയത്. സുരക്ഷാ ഭീഷണിയുയര്ത്തുന്ന പതിറ്റാണ്ടുകള് പഴക്കമുള്ള കെട്ടിടങ്ങള് ഈ പട്ടികയിലുണ്ട്. നിലവില് കച്ചവട സ്ഥാപനങ്ങള് പ്രവര്ത്തിക്കുന്നവയാണ് കെട്ടിടങ്ങളിലേറെയും. 700ലധികം സ്ഥാപനങ്ങള് ഇവിടെ പ്രവര്ത്തിക്കുന്നുണ്ട്.ബല പരിശോധന നടത്തിയ ശേഷം ഈ 130 കെട്ടിടങ്ങളില് നിന്ന് പൊളിച്ചു നീക്കേണ്ടവയുടെ പട്ടിക തയ്യാറാക്കുമെന്ന് അധികൃതര് അറിയിച്ചു.